**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 28.06.2020, ora 08.00 – 29.06.2020, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 29.06.2020, ora 07.00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 28.06.2020, la ora 09:30, **Avertizarea Hidrologică nr. 26 – COD GALBEN / COD PORTOCALIU**, valabilă în intervalul *28.06.2020 ora 10:00 – 29.06.2020 ora 24:00*, vizând menţinerea nivelurilor peste **COTELE DE APĂRARE** ca urmare a propagării viiturilor formate anterior, pe unele râuri din bazinele hidrografice: *Timiş, Prut***.**

Această **Avertizare Hidrologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

-către prefecturile județelor: *GALAŢI, TIMIŞ şi VASLUI (3 prefecturi) - COD GALBEN*;

-către prefecturile județelor: *BOTOŞANI, IAŞI şi VASLUI (3 prefecturi)) - COD PORTOCALIU.*

**RÂURI**

**Debitele au fost în general în scădere**, exceptând cursurile inferioare ale Crasnei, Jiului şi cursul Prutului - aval Ungheni şi cursurile inferioare ale Jijiei şi Sitnei, unde au fost în creştere prin propagare.

Scurgeri importante pe versanţi, torenţi şi pâraie, viituri rapide cu efecte de inundații locale și creșteri semnificative de niveluri și debite s-au produs pe unele râuri mici din zonele de deal și munte din nordul ţării, datorită precipitaţiilor căzute în interval şi propagării.

Debitele se situează în general la valori peste mediile multianuale lunare.

Se situează peste:

- **COTA DE PERICOL** râul Prut la s.h. Stânca-aval (375+76)-Jud.BT, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară;

- **COTELE DE INUNDAȚIE** râurile la stațiile hidrometrice: Prut – Drânceni (630+37) – Jud.VS şi Prut – Prisăcani (520+50) – Jud.IS;

- **COTELE DE ATENȚIE** râurile la stațiile hidrometrice: Timiș – Grăniceri (600+38) – Jud. TM, Prut - Ungheni (460+114) – Jud.IS, Prut – Fălciu (500+31) – Jud.GL, Prut – Oancea (440+29) – Jud.GL şi Jijia – Chipereşti (400+53) – Jud.IS.

În interval s-au situat peste **COTELE DE ATENŢIE** râurile la staţiile hidrometrice: Someşul Mare - Valea Mare (110+10)-Jud.BN şi Ilva – Poiana Ilvei (150+10)-Jud.BN.

Este în vigoare **AVERTIZAREA HIDROLOGICĂ nr. 26** din 28.06.2020.

În interval au fost emise **două** **AVERTIZĂRI HIDROLOGICE** pentru fenomene imediate şi **opt** **ATENȚIONĂRI HIDROLOGICE** pentru fenomene imediate.

**Debitele vor fi în general în scădere**, exceptând cursul Prutului – aval Ungheni unde vor fi în creştere datorită propagării.

Sunt posibile scurgeri importante pe versanți, torenți, pâraie, viituri rapide cu posibile efecte de inundaţii locale pe unele râuri mici din vestul, centrul și nordul țării, datorită averselor de scurtă durată, temporar accentuate, prognozate.

Ca urmare a propagării viiturii pe râul Prut se vor situa peste:

- **COTA DE PERICOL** râul Prut la s.h. Stânca-aval (375+65)-Jud.BT, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară;

- **COTELE DE INUNDAȚIE** râurile la stațiile hidrometrice: Prut – Drânceni (630+45) – Jud.VS şi Prut – Prisăcani (520+45) – Jud.IS;

- **COTELE DE ATENȚIE** râurile la stațiile hidrometrice: Timiș – Grăniceri (600+10) – Jud. TM, Prut - Ungheni (460+105) – Jud.IS, Prut – Fălciu (500+45) – Jud.GL, Prut – Oancea (440+35) – Jud.GL şi Jijia – Chipereşti (400+45) – Jud.IS.

Se menține în vigoare **AVERTIZAREA HIDROLOGICĂ nr. 26** din 28.06.2020.

**DUNĂRE**

**Debitul la intrarea în ţară (secţiunea Baziaş) în intervalul 28.06 – 29.06.2020 a fost în scădere, având valoarea de 9200 m3/s**, peste media multianuală a lunii iunie (6400 m3/s).

În aval de Porţile de Fier debitele au fost în scădere la Gruia și în creștere pe sectorul Calafat – Tulcea.

**Debitul la intrarea în ţară (secţiunea Baziaş) va fi în scădere (8600 m3/s).**

În aval de Porţile de Fier debitele vor fi în scădere pe sectorul Gruia - Calafat și în creştere pe sectorul Bechet – Tulcea.

**2.** **Situaţia meteorologică în intervalul 28.06.2020, ora 09.00 –29.06.2020, ora 06.00**

**Administraţia Naţională de Meteorologie** (A.N.M.) a emis în data de 28.06.2020, la ora 10:00, **Avertizarea Meteorologică nr. 72**, conform căreia:

**MESAJ 1**

**- COD GALBEN:** ,,*În intervalul 28 iunie, ora 10:00 – 29 iunie, ora 10:00, în nord-estul, nordul, centrul și nord-vestul țării, precum și la munte, vor fi perioade cu instabilitate atmosferică temporar accentuată, ce se va manifesta prin frecvente descărcări electrice, averse torențiale, grindină și vijelii. Cantitățile de apă vor depăși 20...25 l/mp și pe arii restrânse 40 l/mp.”*

**- COD PORTOCALIU:** ,, *În nordul Moldovei și în zona Munților Apuseni, apoi și în Maramureș și în nordul Transilvaniei vor fi perioade cu averse torențiale, intensificări puternice ale vântului, vijelii, descărcări electrice și grindină. Se vor acumula cantități de apă de peste 30...40 l/mp și pe arii restrânse 50...60 l/mp.”*

**MESAJ 2**

**- COD GALBEN:** ,,*În intervalul 29 iunie, ora 10:00 – 30 iunie, ora 10:00, în zonele de deal și de munte, precum și în Banat, Crișana, Maramureș, Transilvania și în Moldova, vor fi perioade cu instabilitate atmosferică temporar accentuată, ce se va manifesta prin frecvente descărcări electrice, averse torențiale, grindină și vijelii. Cantitățile de apă vor depăși 20...25 l/mp și pe arii restrânse 40...60 l/mp. Notă: disconfortul termic va fi ridicat, iar mai ales în zonele de câmpie, indicele temperatură-umezeală (ITU) va atinge și depăși ușor pragul critic de 80 de unități.”*

Această **Avertizare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CLUJ, COVASNA, DÂMBOVIŢA, GORJ, HARGHITA, HUNEDOARA, IAŞI, MARAMUREŞ, MUREŞ, NEAMŢ, PRAHOVA, SĂLAJ, SATU MARE, SIBIU, SUCEAVA, VÂLCEA şi VRANCEA (26 prefecturi) - COD GALBEN (MESAJ 1);*

- către prefecturile județelor: *ALBA, BISTRIŢA-NĂSĂUD, BOTOŞANI, CLUJ, MARAMUREŞ, NEAMŢ, SĂLAJ, SATU MARE şi SUCEAVA (9 prefecturi) - COD PORTOCALIU (MESAJ 1);*

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, GALAŢI, GORJ, HARGHITA, HUNEDOARA, IAŞI, MARAMUREŞ, MEHEDINŢI, MUREŞ, NEAMŢ, PRAHOVA, SĂLAJ, SATU MARE, SIBIU, SUCEAVA, TIMIŞ, VASLUI, VÂLCEA şi VRANCEA (31 prefecturi) - COD GALBEN (MESAJ 2).*

**ÎN ŢARĂ**

Vremea a fost călduroasă în cea mai mare parte a țării, iar indicele temperatură-umezeală (ITU) a atins sau a depășit ușor pragul critic de 80 de unități local în Banat și Crișana, pe arii mai restrânse în Moldova și cu totul izolat în Maramureș, Dobrogea și Muntenia. Cerul a fost mai mult senin în regiunile sudice, sud-estice și sud-vestice și temporar noros în restul teritoriului. Au fost averse care au avut și caracter torențial şi descărcări electrice, local, în nordul țării, la deal și la munte și pe alocuri în centru. Conform datelor de la stațiile meteorologice și hidrologice, cantitățile de apă au depășit izolat 20 l/mp, iar din datele radar, pe suprafețe mici au fost și cantități de peste 50...60 l/mp. S-au semnalat şi căderi de grindină, fiind confirmate, din datele provenite de la stațiile hidrologice, cele de pe raza județului Argeș, iar din surse externe cele din județul Bacău. Vântul a suflat slab și moderat, cu intensificări asociate averselor. Temperaturile maxime s-au încadrat între 27 de grade la Joseni și 35 de grade la București-Filaret. La ora 06 se înregistrau valori termice cuprinse între 10 grade la Miercurea Ciuc și 26 de grade la Mahmudia.

***Observații:*** *de ieri de la ora 06 au fost în vigoare 22 de mesaje pentru fenomene meteorologice periculoase imediate:*

*- 4 mesaje cod roșu: 3 de către SRPV Bacău și 1 de SRPV Cluj-Napoca;*

*- 11 mesaje cod portocaliu: 6 de către SRPV Bacău, 2 de către CNPM și câte 1 de către SRPV Timișoara, SRPV Craiova și SRPV Sibiu;*

*- 7 mesaje cod galben: 4 de către SRPV Timișoara și 3 de către SRPV Cluj*.

**LA BUCUREŞTI**

Vremea a fost frumoasă, dar călduroasă. După amiaza, disconfortul termic a fost ridicat, iar indicele temperatură umezeală (ITU) a atins pragul critic de 80 de unități. Cerul a fost mai mult senin, iar vântul a suflat în general slab. Temperatura maximă a fost de 32 de grade la Băneasa, 33 de grade la Afumați şi 35 de grade la Filaret. La ora 06 se înregistrau 19 grade la Băneasa și 20 de grade la Afumați și Filaret.

**3. Prognoza meteorologică în intervalul 29.06.2020, ora 09.00 –30.06.2020, ora 09.00**

**ÎN ŢARĂ**

Vremea va fi în general instabilă, dar și călduroasă în cea mai mare parte a țării, caniculară, local, în sud. Disconfortul termic va fi ridicat şi, mai ales în zonele de câmpie, indicele temperatură-umezeală (ITU) va atinge și va depăși ușor pragul critic de 80 de unităţi. Cerul va fi variabil, însă, local, vor fi și intervale cu înnorări accentuate, vijelii, intensificări puternice ale vântului (rafale de 70...90 km/h), averse ce vor avea şi caracter torenţial și descărcări electrice, mai ales în zonele de deal și de munte. Pe suprafețe mici va cădea de grindină, iar în intervale scurte de timp sau prin acumulare cantitățile de apă vor depăși 15...20 l/mp și izolat 35...55 l/mp. Temperaturile maxime se vor încadra, în

general, între 28 şi 35 de grade, iar cele minime vor fi cuprinse între 12 și 23 de grade.

**LA BUCUREŞTI**

Vremea va fi călduroasă, cu o maximă a temperaturii aerului de 34...35 de grade. Disconfortul termic va fi ridicat, iar indicele temperatură-umezeală (ITU) va fi apropiat de pragul critic de 80 de unităţi. Cerul va fi variabil, cu unele înnorări spre seară, când vor fi intensificări de scurtă durată ale vântului și posibil descărcări electrice și ploi de scurtă durată. Temperatura minimă va fi de 17...20 de grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

***Administrația Bazinală de Apă Dobrogea Litoral*** informează că în data de 28.06.2020, la ora 16:25, a fost semnalată, de către ONG Mare Nostrum, prezența unui delfin eșuat, pe plaja din Năvodari, județul Constanța. A fost informat, conform protocolui de colaborare, I.N.C.D.M. “Grigore Antipa”.

1. ***CALITATEA MEDIULUI***
2. **În domeniul aerului**

***Garda Națională de Mediu - Comisariatul Județean Timiș*** informează despre producerea, în data de 28.06.2020, la ora 11:50, unui incendiu la restaurantul La Puiu Bănățeanu, de pe DJ 592, km 15, în zona localității Uliuc, județul Timiș. Echipa de comisari G.N.M. C.J. Timiș împreună cu reprezentanții I.S.U. Banat s-au deplasat la fața locului. Se vor efectua cercetări și se vor lua măsuri urgente de eliminare a deșeurilor rezultate în urma incendiului. La finalizarea controlului, G.N.M. C.J. Timiș va informa cu privire la aspectele constatate și măsurile dispuse.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

Direcția de Comunicare, Transparență și IT